-Βρες το μονοπάτι. -Εντάξει.
Άρτσι!
Σ' ακούμε!
-Πού είσαι; -Πού είσαι;
Θα σε βρω!
Αδιέξοδο! Έλα από δω.
Η παιδική μου ηλικία ήταν πολύ ωραία.
Αλλά θυμάμαι
και να νιώθω συχνά μόνη.
Από πού θα πας;
Τρέξε.
Ήθελα ξαδέρφια και κόσμο,
τα ήθελα όλα αυτά και δεν είχα μεγάλη οικογένεια.
Είναι πολύ… Έπεσε!
-Τα κατάφερες! -Τα κατάφερες!
Οπότε, όταν ήμουν έγκυος στον Άρτσι,
είχα ενθουσιαστεί που θα μπορούσαμε να του δώσουμε
αυτό που πάντα ήθελα.
ΣΑΝΤΡΙΝΓΧΑΜ, ΑΓΓΛΙΑ ΧΡΙΣΤΟΥΓΕΝΝΑ 2018
Ψιτ, Χάρι!
Έκανα ό,τι μπορούσα, για να τους κάνω περήφανους
και να γίνω μέλος της οικογένειας.
Μα η φούσκα έσκασε.
Δύσκολη η δούκισσα…
…πρόβλημα η Αμερικανή… …σιγή στο παλάτι…
Έγινε ξεκάθαρο στα ΜΜΕ ότι το παλάτι δεν θα την προστάτευε.
Με αυτό, το φράγμα είχε σπάσει.
Και τότε συνειδητοποίησα
ότι με πετούσαν οι ίδιοι ως βορά στο στόμα του λύκου.
ΧΑΡΙ ΚΑΙ ΜΕΓΚΑΝ
Είχατε στενή σχέση με τον πατέρα σου τα περισσότερα χρόνια;
Ναι. Όπως μια οικογένεια, δεν ήταν εύκολο ούτε τέλειο.
Αλλά μιλούσα με τον μπαμπά μου αρκετές φορές την εβδομάδα.
Ξέρεις.
Πότε άρχισε να παίρνει δυσάρεστη τροπή;
Όταν μπλέχτηκε ο Τύπος.
Σήμερα έχουμε μαζί μας τον πατέρα της Μέγκαν, τον Τόμας.
Ευχαριστούμε που είσαι μαζί μας. Θέλω να μας πεις…
Μετά τον γάμο,
ο πατέρας μου έδινε συνεντεύξεις και μίλαγε για μένα…
-Ο μπαμπάς της; -Ναι…
…ήταν πολύ ταραγμένος…
Ρομπ, προφανώς δεν σταματά…
Ήταν απίστευτα επώδυνο.
Κι ο κόσμος παρακολουθούσε το δράμα να ξετυλίγεται.
ΣΥΝΔΕΕΙ ΤΟΥΣ ΕΥΓΕΝΕΙΣ ΜΕ ΤΗΝ ΑΙΡΕΣΗ ΤΗΣ ΣΑΪΕΝΤΟΛΟΓΙΑΣ
Μετά, άρχισε να κριτικάρει τη βασιλική οικογένεια.
ΜΙΛΑ ΕΝΑΝΤΙΟΝ ΤΗΣ ΒΑΣΙΛΙΚΗΣ ΟΙΚΟΓΕΝΕΙΑΣ
Ήταν πολύ ντροπιαστικό για την οικογένεια.
Ο ΤΟΜΑΣ ΣΤΟΧΕΥΕΙ ΤΟ ΠΑΛΑΤΙ ΤΟΥ ΕΚΛΕΨΕ ΤΗ ΜΕΓΚΑΝ
Το πρόβλημα έπρεπε να λυθεί και ήθελαν εγώ να το σταματήσω.
Επικοινώνησα με τη Μεγαλειοτάτη
και της είπα "Συμβαίνει αυτό. Τι θέλετε να κάνω;
Δώστε μου κάποια συμβουλή".
Τελικά,
προτάθηκε από τη βασίλισσα και τον πρίγκιπα της Ουαλίας,
να γράψω γράμμα στον πατέρα μου.
Έκανα τα πάντα, για να παραδώσω το γράμμα διακριτικά,
γιατί δεν μπορούσα να το ταχυδρομήσω
με αποστολέα το παλάτι του Κένσινγκτον και παραλήπτη τον Τομ Μαρκλ,
και να θεωρήσω ότι θα παραδοθεί.
Το έστειλα στον μάνατζέρ μου στο Λ.Α. και σκέφτηκα
"Θα αναγνωρίσει το όνομα".
Μετά έλαβα τη φωτογραφία της υπογραφής που επιβεβαιώνει ότι παραδόθηκε.
Δεν ήταν η υπογραφή του.
Δεν ήταν ο γραφικός του χαρακτήρας. Έλεγε απλώς "Τόμας".
Δόθηκε στη δημοσιότητα ιδιωτική επιστολή προς τον πατέρα της.
Θεωρούμε ότι ο Τόμας έδωσε το γράμμα, που είναι πολύ επιβλαβές.
Ιδιωτικές στιγμές μεταξύ της Μέγκαν και του αποκομμένου πατέρα.
…η περιγραφή της επώδυνης διαμάχης πλέον δημοσιοποιήθηκε.
ΤΟ ΓΡΑΜΜΑ ΔΕΙΧΝΕΙ ΤΗΝ ΑΛΗΘΕΙΑ ΤΗΝ ΠΛΗΓΩΣΕ
Ήταν…
φρικτό.
Η Daily Mail έλεγε "Έχουμε όλο το γράμμα των πέντε σελίδων".
Σκέφτηκα "Πώς θα φαινόταν,
αν λογόκρινες αυτά που δεν έβαλαν;
Πώς θα ήταν; Για να δεις…
Λένε στο κοινό "Ορίστε όλο το γράμμα",
αλλά είχαν βγάλει προτάσεις από παραγράφους
και λέξεις από προτάσεις…
Θες να τυπώσεις το γράμμα μου,
κάτι το οποίο είναι παράνομο.
Και το κάνεις παρουσιάζοντας μια διαφορετική εικόνα
για το ποια είμαι και για τη σχέση με τον μπαμπά μου,
και βγάζεις τα σημεία που του λέω ότι τα ΜΜΕ τον χειρίστηκαν.
ΘΕΛΩ ΗΡΕΜΙΑ, ΕΥΧΟΜΑΙ ΤΟ ΙΔΙΟ ΓΙΑ ΣΕΝΑ. ΜΕΓΚ
Ο κόσμος ακόμη αναρωτιέται πώς η εφημερίδα έκανε…
τη βλακεία ή όπως θες πες το,
να δημοσιεύσει γράμμα μεταξύ κόρης και πατέρα;
Είναι απλό.
Ο ΠΑΤΕΡΑΣ ΤΟ ΔΗΜΟΣΙΟΠΟΙΗΣΕ
Ήξεραν ότι η οικογένεια θα έλεγε να μην κάνουμε μήνυση.
Καθίσαμε με τον δικηγόρο του θεσμού
και με τα ανώτερα μέλη του παλατιού,
και τους υπενθύμισα ότι έγραψα το γράμμα,
έπειτα από δική τους καθοδήγηση.
Ξέρουν ότι αυτό είναι παράνομο.
"Πρέπει να το σταματήσουμε. Να κινηθούμε νομικά".
Είπαν "Ναι, φυσικά".
Και το κυνηγούσα για πολλές εβδομάδες.
"Τι συμβαίνει με το θέμα;" Τίποτα.
Αφού λέγαμε για μήνες ότι πρέπει να γίνει κάτι,
πήραμε ξεχωριστές νομικές συμβουλές.
Κατάλαβα από την πρώτη συνάντηση ότι το πράγμα ήταν σοβαρό,
είχε φρικτή επίπτωση στη Μέγκαν.
Υπάρχει το αφήγημα ότι η βασιλική οικογένεια
υιοθετεί για τον Τύπο το "Δεν παραπονιέμαι, δεν εξηγώ",
και η Μέγκαν το ακολούθησε για μεγάλο χρονικό διάστημα.
Αλλά μαινόταν πόλεμος εναντίον της Μέγκαν.
Και είδα αποδείξεις ότι από το παλάτι υπήρχε αρνητική πληροφόρηση
για τους Χάρι και Μέγκαν,
που εξυπηρετούσε τα συμφέροντα άλλων.
ΕΓΩ, Ο ΕΝΤΟΥΑΡΝΤ ΒΕΡΙΤΙ, ΣΥΝΤΑΚΤΗΣ ΤΗΣ MAIL ON SUNDAY,
ΣΥΝΑΝΤΗΣΑ ΑΝΩΤΕΡΟ ΜΕΛΟΣ ΤΗΣ ΒΑΣΙΛΙΚΗΣ ΟΙΚΟΓΕΝΕΙΑΣ
ΠΗΡΑ ΒΑΣΙΜΕΣ ΠΛΗΡΟΦΟΡΙΕΣ ΑΠΟ ΑΞΙΟΠΙΣΤΟ ΑΤΟΜΟ ΜΕ ΘΕΣΗ ΕΞΟΥΣΙΑΣ
ΕΝΟΡΚΗ ΚΑΤΑΘΕΣΗ ΕΝΤΟΥΑΡΝΤ ΒΕΡΙΤΙ
Η Μεγκ έγινε αποδιοπομπαίος τράγος για το παλάτι.
Προωθούσαν ειδήσεις για εκείνη, αληθινές ή ψεύτικες,
για να μη βγουν άλλες αρνητικές ειδήσεις.
Το έβλεπες.
Πήγαινε να βγει μια είδηση για μέλος της οικογένειας κι έλεγαν
"Πρέπει να το θάψουμε".
Αλλά πρέπει να γεμίσουν τις ιστοσελίδες
και τα πρωτοσέλιδα.
Πρέπει να γεμίσουν με κάτι για κάποιο βασιλικό μέλος.
Ο βομβαρδισμός από αρνητικά άρθρα
για την κατάρρευση της σχέσης της με τον πατέρα της
ήταν το κερασάκι σε μια εκστρατεία αρνητικών δημοσιεύσεων για εκείνη.
Εκ των υστέρων, ήταν από τις πρώτες κινήσεις
απελευθέρωσής τους από τον θεσμό.
Ο Χάρι και η Μέγκαν μηνύουν τη Mail on Sunday.
Υποστηρίζουν ότι η εφημερίδα παρανόμησε,
δημοσιεύοντας ιδιωτική επιστολή προς τον πατέρα της.
Αυτό είναι μέγιστο λάθος. Αν είσαι ευγενής, αντέχεις και δεν μιλάς.
Όλα άλλαξαν μετά από αυτό.
Αυτή η αγωγή ήταν μάλλον ο καταλύτης για ό,τι ακολούθησε.
ΝΗΣΟΣ ΒΑΝΚΟΥΒΕΡ ΔΕΚΕΜΒΡΙΟΣ 2019
Αυτό είναι χιόνι!
Τι είναι; Ναι!
Η κάλυψη της μήνυσης από τον Τύπο ήταν αρνητική,
το περιμέναμε αυτό.
Δεν μπλέκεις με τέτοια πράγματα περιμένοντας κάτι άλλο,
αλλά ήταν καλή ευκαιρία για μας να αποδράσουμε λίγο από όλα αυτά.
Μαζί με τον Άρτσι, για να ηρεμήσουμε.
Σπάζοντας την παράδοση,
δεν θα περάσουν τα Χριστούγεννα με τη βασίλισσα.
Μπράβο, Πούλα! Έλα.
Ήταν υπέροχα εκεί. Το λάτρευα.
Ήταν τόσο γαλήνια.
Μπράβο, Πούλα.
Θεέ μου!
Μπορούσες να χαλαρώσεις λίγο.
Γεια!
Ήταν υπέροχα.
Επειδή βασικά χρειαζόμασταν ηρεμία.
Ηρεμία για να σκεφτούμε τι στο καλό κάνουμε.
Τραβάς;
Ναι.
Θεέ μου.
Είχε πολύ κρύο. Ήταν την Πρωτοχρονιά;
Ναι, ήταν την πρώτη του Γενάρη.
Βγήκα αναζωογονημένος.
-Σκέφτηκα "Έλα, 2020". -Ναι.
"Τι θα μας φέρεις;"
Το DailyMail.com έχει αποκλειστικές λεπτομέρειες για το νέο σπίτι
που εκείνος και η Μέγκαν νοικιάζουν.
Στη νήσο Βανκούβερ, δεν υπάρχουν παπαράτσι.
Γι' αυτό το επιλέξαμε, επειδή είναι νησί.
Να κι άλλο αμάξι παπαράτσι.
Κανένας λογικός άνθρωπος δεν θα το υπέμενε αυτό ασταμάτητα.
Οι ψυχολογικές επιπτώσεις ήταν ορατές και για τους δυο μας,
αλλά ιδιαίτερα για τη γυναίκα μου.
Τι θα κάνουμε; Πρέπει να το αλλάξουμε, για το καλό μας.
Ας το σκεφτούμε διεξοδικά.
Πώς θα το κάνουμε;
Πώς θα αλλάξουμε τη σχέση μας με τον θεσμό,
αλλά προστατεύοντας ταυτόχρονα την ψυχική μας υγεία και ευτυχία;
Έτσι, τέλη Δεκέμβρη με αρχές Γενάρη,
τηλεφώνησα στον πατέρα μου και του είπα "Έχουμε ένα σχέδιο".
Αν μετακομίσουμε Καναδά;
Θεωρήσαμε ότι θα ήταν καλό να πάρουμε μια απόσταση,
αλλά ήμασταν και αποφασισμένοι
να συνεχίσουμε το έργο στην Κοινοπολιτεία προς στήριξη της βασίλισσας.
Επίσης, οι βασιλικοί ανταποκριτές
βρίσκονται στο Λονδίνο,
οπότε αν εμείς λείπαμε, δεν θα έγραφαν για το τι κάνουμε.
Εσείς μπορείτε να βρίσκεστε στα εξώφυλλα,
να κάνετε τα πράγματα με τον τρόπο σας
κι εμείς θα συνεχίζαμε το έργο μας στο όνομα της βασίλισσας.
Αν θέλετε να κάνουμε πράγματα εκ μέρους της βασίλισσας, θα τα κάνουμε.
Και θα τα πληρώνουμε μόνοι μας.
Δεν θέλουμε να βασιζόμαστε στα χρήματα των φορολογούμενων.
Δηλαδή θα μας έχετε, και δωρεάν μάλιστα.
Kαι αυτό ήταν χρόνια στα σκαριά.
Θέλαμε να ακυρώσουμε το δήθεν επιχείρημα του δημοσίου συμφέροντος
που ο Τύπος επέβαλλε σε κάθε τομέα της ζωής μας.
Υποστήριζαν πως
"Αν παίρνετε έστω και 1% δημόσιας χρηματοδότησης,
τότε κάθε κομμάτι της ζωής σας αποτελεί δημόσιο συμφέρον.
Θα εισβάλλουμε στην ιδιωτικότητά σας, επειδή σας χρηματοδοτεί ο λαός".
Το 2018 συζητούσαμε ήδη το να μετακομίσουμε στη Νέα Ζηλανδία.
Αυτό δεν ευοδώθηκε.
Και στις αρχές του 2019,
συζητήσαμε την ιδέα της μετακόμισή μας στη Νότια Αφρική,
για να στηρίξουμε τις φιλανθρωπικές οργανώσεις στην Αφρική.
Το έργο που κάνουμε είναι φιλανθρωπικό,
οπότε σκέφτηκα "Υπέροχα.
Είναι πλεονέκτημα να έχεις μια έγχρωμη γυναίκα,
όταν υπάρχουν 50 χώρες στην Κοινοπολιτεία, οι οποίες έχουν κυρίως έγχρωμους πολίτες".
Το παλάτι προσυπέγραψε τη μετακόμισή μας στη Νότια Αφρική,
το ήξερε το γραφείο του πατέρα μου και του αδερφού μου.
Και το γραφείο της γιαγιάς μου.
Κανένας άλλος. Ήταν ένα εσωτερικό έγγραφο.
Έπειτα, διέρρευσε στους Times.
ΤΟ ΣΧΕΔΙΟ ΤΟΥ ΠΑΛΑΤΙΟΥ ΓΙΑ ΧΑΡΙ ΚΑΙ ΜΕΓΚΑΝ ΣΤΗΝ ΑΦΡΙΚΗ
Μετά, όλο το σχέδιο ακυρώθηκε, γιατί είχε γίνει πλέον δημόσια συζήτηση.
Όταν τέτοια σχέδια γίνονται θέμα δημόσιας συζήτησης,
εννιά στις δέκα θα αποτύχουν.
ΝΟΤΙΑ ΑΦΡΙΚΗ
Όταν μιλούσα με τον πατέρα μου από τον Καναδά,
η οικογένεια και το προσωπικό τους ήξεραν
ότι ψάχναμε έναν διαφορετικό τρόπο εργασίας
για τουλάχιστον δυο χρόνια. Τουλάχιστον.
"Ωραία, στον Καναδά".
Είπα στον πατέρα μου "Αυτό είναι το πλάνο".
Απαντά "Θα το δηλώσεις γραπτά;" Είπα "Όχι, λόγω κακού προηγούμενου".
Λέει "Μόνο γραπτώς γίνεται". Οπότε το έγραψα,
του έστειλα email στη 1, στις 2 και 3 Ιανουαρίου.
Και σε ένα από αυτά ανέφερα ότι αν αυτό δεν λειτουργήσει,
προτιθέμεθα να παραιτηθούμε από τους τίτλους μας, αν χρειαστεί.
-Οπότε, αυτό… -Αυτό ήταν το σχέδιο.
Αυτό ήταν το σχέδιο.
Πριν φύγουμε, μίλησα και με τη γιαγιά μου
και της είπα
"Επιστρέφουμε 6 Ιανουαρίου. Θα ήθελα πολύ να σε δω".
Ήξερε ότι δυσκολευόμασταν πολύ. Της μιλούσα συχνά γι' αυτό.
Ήταν ελεύθερη εκείνη την εβδομάδα.
"Ωραία, ελάτε για τσάι και μείνετε εδώ το βράδυ με τη Μέγκαν".
Επιστρέφαμε με πτήση από το Βανκούβερ
απευθείας προς Χίθροου και καθώς επιβιβαζόμασταν,
έλαβε ένα πολύ επείγον μήνυμα ο Χάρι: "Δεν επιτρέπεται να δείτε τη βασίλισσα.
Να ενημερωθεί ο ευγενής ότι δεν μπορεί να τη δει,
είναι απασχολημένη όλη τη βδομάδα".
Αυτό ήταν ακριβώς το αντίθετο από ό,τι μου είχε πει η ίδια.
Όταν επιστρέψαμε στο ΗΒ, την πήρα τηλέφωνο και της είπα
"Έμαθα έχεις καθήκοντα". Απαντά "Ναι, δεν το ήξερα.
Με ενημέρωσαν πως θα 'μαι απασχολημένη όλη την εβδομάδα".
Εξεπλάγην.
Θυμάμαι να κοιτώ τον Χάρι
και να σκέφτομαι "Θεέ μου, έτσι είναι
όταν μια οικογένεια και μια οικογενειακή επιχείρηση
βρίσκονται σε σύγκρουση".
Γιατί όταν του απαγόρευσαν να δει τη βασίλισσα,
στην πραγματικότητα, απαγόρευσαν σε εγγονό
να δει τη γιαγιά του.
Το ίδιο απόγευμα, μάθαμε ότι θα βγει αυτή η είδηση.
Οι φυλλάδες είχαν πληροφορηθεί κάπως την πρόταση.
Όλοι ξέρουμε ότι εδώ και καιρό το ζευγάρι είναι δυσαρεστημένο
και δυσκολεύεται με τον δημόσιο ρόλο του στη βασιλική οικογένεια.
Ο πατέρας του είπε "Θέσ' το γραπτώς",
το έκανε και πέντε μέρες μετά, έγινε πρωτοσέλιδο.
Υπάρχουν φήμες για τον Καναδά,
όπου ζούσε η Μέγκαν, πριν μπει στη βασιλική οικογένεια…
Έγινε ξεκάθαρο ότι ο θεσμός διέρρευσε
ότι θα μετακομίζαμε στον Καναδά.
Και το βασικό στοιχείο της είδησης που με έκανε να συνειδητοποιήσω
ότι η επιστολή προς τον πατέρα μου είχε διαρρεύσει,
ήταν "ότι ήμασταν πρόθυμοι να παραιτηθούμε από τους τίτλους μας".
Αυτό το πρόδωσε.
Ήταν απίστευτο.
Πρόκειται για τη ζωή μας, την ιστορία μας.
Και μας τράβηξαν το χαλί κυριολεκτικά κάτω από τα πόδια.
Ένιωθες ότι ο χρόνος τελείωνε.
Έτσι, μαζί με την ομάδα μας,
αποφασίσαμε να ανακοινώσουμε
ότι δυστυχώς θα αποσυρθούμε μερικώς, δεν θα παραιτηθούμε μεν,
αλλά θα έχουμε μειωμένο ρόλο.
ΜΕΤΑ ΑΠΟ ΜΗΝΕΣ ΣΥΖΗΤΗΣΕΩΝ,
ΕΠΙΛΕΞΑΜΕ ΝΑ ΚΑΝΟΥΜΕ ΜΙΑ ΑΛΛΑΓΗ ΦΕΤΟΣ
ΠΡΟΣ ΤΗΝ ΟΙΚΟΝΟΜΙΚΗ ΜΑΣ ΑΝΕΞΑΡΤΗΣΙΑ,
ΣΥΝΕΧΙΖΟΝΤΑΣ ΝΑ ΣΤΗΡΙΖΟΥΜΕ ΤΗ ΒΑΣΙΛΙΣΣΑ.
Όλη μου τη ζωή, ο πατέρας μου ήλεγχε τα οικονομικά.
Μέσα στην οικογένεια, είναι φυσιολογικός ο οικονομικός έλεγχος
άλλων μελών της οικογένειας.
Ελπίζαμε
ότι εφόσον υπήρχε γραπτώς, η πρόθεσή μας ήταν προφανής.
Έτσι θέλαμε να στηρίζουμε την Κοινοπολιτεία.
Έτσι θα τιμούμε τον ρόλο μας ως πρόεδρος
και αντιπρόεδρος του ιδρύματος της Κοινοπολιτείας.
Μεγάλη έκπληξη από τον Χάρι και τη Μέγκαν.
Φήμες λένε ότι παραπλάνησαν τη βασίλισσα.
Οι πρίγκιπες Κάρολος και Γουίλιαμ έλαβαν αντίγραφο της δήλωσής τους,
δέκα λεπτά πριν ανακοινωθεί.
Η βασίλισσα εξεπλάγην, όπως όλοι μας,
επειδή το ανακοίνωσαν επισήμως στο Instagram!
Ποτέ δεν θα παραπλανούσα τη γιαγιά μου.
Τη σέβομαι πολύ για να το κάνω.
Αυτό συνεχιζόταν για ολόκληρους μήνες.
Κάποιοι νόμιζαν ότι εγώ απλώς πόσταρα ξέγνοιαστα.
Τι;
ΧΑΡΙ ΚΑΙ ΜΕΓΚΑΝ ΘΕΛΟΥΝ ΚΑΙ ΤΗΝ ΠΙΤΑ ΚΑΙ ΤΟΝ ΣΚΥΛΟ ΧΟΡΤΑΤΟ
ΥΠΟΝΟΜΕΥΟΥΝ ΤΗ ΒΑΣΙΛΙΣΣΑ
Στείλαμε email στους γραμματείς τριών ανώτατων ευγενών, λέγοντας
"Ας κάνουμε μια συνάντηση, να μιλήσουμε και να βρούμε λύση.
Γιατί αυτό που συμβαίνει, αυτό που γίνεται δημοσίως είναι τρελό".
Την απέρριψαν τη συνάντηση.
Μετά την ανακοίνωση,
έπρεπε να επιστρέψω στον Καναδά, στον Άρτσι.
Μόνο αφού έφυγε η Μέγκαν και γύρισε στον Καναδά,
κανονίστηκε αυτή η συνάντηση, στο Σάντρινγχαμ την επόμενη Δευτέρα.
Χιόνι είναι;
Φανταστείτε μια συζήτηση στρογγυλής τραπέζης για το μέλλον σου,
ενώ διακυβεύονται τόσα πολλά,
κι εσύ ως μαμά και σύζυγος…
και ως στόχος πολλές φορές,
να μην προσκληθείς στη συζήτηση.
Ήταν προφανές. Το οργάνωσαν ώστε να μην είσαι εκεί.
Αλλά έχω χαρούμενες αναμνήσεις από το Σάντρινγχαμ.
ΣΑΝΤΡΙΝΓΧΑΜ, 1991
Εκεί πηγαίναμε τα Χριστούγεννα.
Τώρα, επέστρεφα υπό πολύ διαφορετικές συνθήκες.
ΜΟΝΟ ΕΞΟΥΣΙΟΔΟΤΗΜΕΝΗ ΠΡΟΣΒΑΣΗ
ΣΑΝΤΡΙΝΓΧΑΜ 13 ΙΑΝΟΥΑΡΙΟΥ 2020
Ιστορική μέρα για τη βασιλική οικογένεια.
Η βασίλισσα ζήτησε έκτακτη συνάντηση. Θα παρευρίσκεται ο πρίγκιπας Χάρι,
μαζί με τον αδερφό του, πρίγκιπα Γουίλιαμ, και τον πρίγκιπα Κάρολο.
-Ποιος ήταν αυτός; -Ο δούκας.
Θα προσπαθήσουν να προγραμματίσουν το πώς θα κινηθούν.
Πήγα εκεί με την ίδια πρόταση, που είχαμε ήδη
κοινοποιήσει.
Αλλά όταν πήγα μου έδωσαν πέντε επιλογές.
Η πρώτη ήταν να παραμείνουμε ως έχει. Η πέμπτη ήταν να φύγουμε τελείως.
Διάλεξα την τρίτη, και μέσα και έξω,
με τις δικές μας δουλειές,
αλλά θα στηρίζουμε και το έργο της βασίλισσας.
Αλλά γρήγορα έγινε προφανές
ότι ο στόχος δεν ήταν προς συζήτηση.
Ήταν τρομακτικό να μου φωνάζει ο αδερφός μου
κι ο πατέρας μου να λέει πράγματα που δεν ήταν αλήθεια,
και η γιαγιά μου να κάθεται ήσυχα και να ακούει όλα αυτά.
Αλλά για την οικογένειά μου, ειδικά για τη γιαγιά μου,
υπήρχε συγκεκριμένος τρόπος δράσης και η τελική αποστολή της,
στόχος κι ευθύνη ήταν ο θεσμός.
ΣΤΑΘΕΡΗ ΑΞΙΑ ΣΕ ΕΝΑ ΕΘΝΟΣ ΠΟΥ ΑΛΛΑΖΕΙ
Αν οι σύμβουλοί της λένε "Η πρόταση τους να κάνουν το εξής
θα θεωρηθεί επίθεση προς τον θεσμό",
θα ακολουθήσει ό,τι της προτείνουν.
Ήταν πολύ δύσκολο.
Η συνάντηση τελείωσε χωρίς ένα εδραιωμένο σχέδιο δράσης.
Νομίζω ότι από την πλευρά τους,
ήθελαν να πιστέψουν ότι το πρόβλημα ήμασταν εμείς
και τα δικά μας πιθανά θέματα.
Και όχι οι σύζυγοί τους, ο Τύπος και οι ίδιοι,
όλος αυτός ο συσχετισμός που μας προκαλούσε τόσο πόνο.
Είδαν αυτό που ήθελαν να δουν.
Φωτιά!
Το πιο λυπηρό στοιχείο
ήταν η διχόνοια που προέκυψε μ' εμένα και τον αδερφό μου.
Πλέον ανήκε στην πλευρά του θεσμού κι εν μέρει το καταλαβαίνω.
Είναι η κληρονομιά του.
Σε κάποιο βαθμό έχει γαλουχηθεί με την ιδέα ότι μέρος της ευθύνης του
είναι η επιβίωση και η συνέχεια του θεσμού.
ΠΑΝΤΑ ΠΡΟΣΤΑΤΕΥΑ ΤΟΝ ΑΔΕΡΦΟ ΜΟΥ, ΑΛΛΑ ΔΕΝ ΜΠΟΡΩ ΠΙΑ
Απίστευτα θλιβερή διαμάχη μεταξύ των αδερφών…
Είχαν πάντα αρμονική σχέση, αλλά προφανώς όχι πια.
Την ίδια μέρα βγήκε ένα άρθρο που έγραφε ότι η Μέγκαν κι εγώ φεύγαμε εν μέρει
επειδή μας εκδίωξε ο Γουίλιαμ.
Μόλις μπήκα στο αυτοκίνητο μετά τη συνάντηση,
με ενημέρωσαν για μια κοινή δήλωση εκ μέρους εμού και του αδερφού μου,
η οποία διέψευδε το άρθρο που έγραφε ότι μας εκδίωξε αυτός.
Σημάδι δημόσιας ενότητας από τα αδέρφια, που εξέδωσαν κοινή δήλωση,
χαρακτηρίζοντας το ρεπορτάζ ψευδές, προσβλητικό και δυνητικά βλαβερό".
ΚΟΙΝΗ ΔΗΛΩΣΗ ΧΑΡΙ ΚΑΙ ΓΟΥΙΛΙΑΜ
Δεν το πίστευα. Κανείς δεν με είχε ρωτήσει.
Δεν ζήτησαν την έγκρισή μου για να μπει το όνομά μου σε τέτοια δήλωση.
Ο ΓΟΥΛΙΑΜ ΚΑΙ Ο ΧΑΡΙ ΔΙΑΨΕΥΔΟΥΝ ΠΡΟΣΒΛΗΤΙΚΟ ΚΑΙ ΒΛΑΒΕΡΟ ΑΡΘΡΟ
Τηλεφώνησα στη Μέγκαν, της το είπα και ξέσπασε σε κλάματα,
επειδή μετά από 4 μόλις ώρες είπαν ψέματα, για να προστατεύσουν τον αδερφό μου.
Ωστόσο, επί τρία χρόνια
δεν έλεγαν την αλήθεια για να προστατεύσουν εμάς.
Ξαφνικά συνειδητοποίησα ότι αυτό δεν θα σταματήσει ποτέ.
Οποιαδήποτε φήμη, οτιδήποτε αρνητικό, κάθε ψέμα,
όλα όσα ήξερα ότι ήταν ψέματα,
και το παλάτι το ήξερε και εσωτερικά,
τα άφηναν να θεριεύουν.
Δεν υπήρχε άλλη επιλογή πλέον.
Είπα "Πρέπει να φύγουμε".
Έκτακτα νέα από το Λονδίνο.
Ο Χάρι κι η Μέγκαν αποσύρονται επισήμως.
Αποχωρούν μερικώς από τους βασιλικούς τους ρόλους.
Ήταν αδύνατο για τη μαμά του, αλλά το κάνει για τη Μέγκαν.
-Ακριβώς. -Ποια αντέχει τόσες επιθέσεις και ψέματα;
Ξέρω ότι το επιθυμούσε πολύ. Παίρνει πίσω τον έλεγχο της ζωής της.
Ένιωθε ότι δεν τον είχε.
ΠΡΙΓΚΙΠΑΣ ΧΑΡΙ ΚΑΙ ΜΕΓΚΑΝ ΣΥΓΚΛΟΝΙΣΤΙΚΗ ΥΠΟΧΩΡΗΣΗ
Ήταν μια απόφαση του Χάρι να απομακρυνθεί
από το μέλλον και τη μοίρα που φανταζόταν.
Ήταν σαν η Μέγκαν να έπρεπε να αποδείξει την αξία της,
ότι αξίζει για τη Βρετανία, ότι αξίζει για τον σύζυγό της,
ότι αξίζει τη θέση της στη βασιλική οικογένεια.
Μεγάλες απαιτήσεις από ένα άτομο.
Η βρετανική κοινή γνώμη θεωρεί ότι φταίει αποκλειστικά η Μέγκαν.
Έχω δει γελοιογραφίες με εμένα γονατιστό κι εκείνη
να κρατά το λουρί από το κολάρο μου.
Ήταν πολύ αναμενόμενο
να κατηγορηθεί η γυναίκα για τις αποφάσεις του ζευγαριού.
Εγώ το αποφάσισα. Ποτέ δεν μου ζήτησε να φύγουμε.
Εγώ έπρεπε να το συνειδητοποιήσω.
Αλλά ήταν κλασικός μισογυνισμός.
Κάποιες φυλλάδες τους αποκαλούν "βασιλικούς αποστάτες"
και την έξοδό τους ως "Megxit".
Ο όρος "Megxit" ήταν ενδεικτικός της επιπολαιότητας,
της έλλειψης σοβαρότητας, της απερισκεψίας των φυλλάδων.
Αυτό συμβαίνει, όταν ο Τύπος στερείται δημοσιογραφίας
και κεφαλαιοποιεί οικονομικά την οργή και την εκμετάλλευση του θυμού.
Νόμιζε θα είναι μόνο τιάρες και τσάι…
Είδαμε πως ήταν χειριστική από την αρχή της σχέσης…
Γυρίζουν την πλάτη στη βασιλική οικογένεια.
Υπέστησαν την πλήρη οργή του κατεστημένου των ΜΜΕ.
Είναι σαν δυο έφηβοι που πείσμωσαν και λένε…
Η Μέγκαν συνειδητοποίησε ότι δεν θα ήταν το αστέρι της παράστασης.
Δεν συμβιβάζεται. Θέλει να γίνουν όλα με τον τρόπο της.
Μου στέρησε τα πάντα.
Την αντίληψη που είχα για τον εαυτό μου, την αυτοπεποίθησή μου.
-Μην το ρωτάτε αυτό, δεν θυμάστε… -Και πριν την παντρευτεί, ήταν…
-Τι αποδείξεις έχεις; -Όχι…
Η ΜΕΓΚΑΝ ΔΙΑΤΑΖΕΙ ΤΟΝ ΧΑΡΙ: "ΒΡΕΣ ΔΟΥΛΕΙΑ, ΘΕΛΟΥΜΕ ΛΕΦΤΑ!"
Η αλήθεια δεν μετρούσε, μόνο τα κλικ.
ΜΕΓΚΑΝ ΚΑΙ ΧΑΡΙ ΘΑ ΖΗΣΟΥΝ ΣΑΝ ΚΟΙΝΟΙ ΘΝΗΤΟΙ
Σε δυο λεπτά βγαίνουμε στον αέρα…
ΔΙΑΜΕΡΙΣΜΑ ΦΙΛΟΥ, ΝΕΑ ΥΟΡΚΗ ΝΟΕΜΒΡΙΟΣ 2021
Καλησπέρα.
Καλωσορίζω τη Ρενέ Ντιρέστα,
τον Ρασάντ Ρόμπινσον και τον πρίγκιπα Χάρι, δούκα του Σάσεξ.
Χάρι, μπορείς να μας εξηγήσεις κάτι σε ανθρώπινο επίπεδο;
Πριν από έναν μήνα, μια αναφορά της Bot Sentinel,
μιας εταιρίας που αναλύει tweet,
διαπίστωσε πως ένας πολύ μικρός αριθμός λογαριασμών εχθρικών προς εσάς
ευθύνεται για ένα τεράστιο ποσοστό περιεχομένου μίσους
για εσάς στο Twitter.
Η παραπληροφόρηση είναι μια διεθνής ανθρωπιστική κρίση.
Όπως σωστά υπογράμμισες,
το ένιωσα ανά τα χρόνια.
Ξέρουμε ότι ένας μικρός αριθμός λογαριασμών
μπορεί να δημιουργεί τεράστιο διαδικτυακό χάος
χωρίς οποιαδήποτε επίπτωση.
ΤΟ ΔΙΑΔΙΚΤΥΑΚΟ ΜΙΣΟΣ ΣΤΟΧΕΥΕΙ ΧΑΡΙ ΚΑΙ ΜΕΓΚΑΝ
ΠΡΟΕΡΧΕΤΑΙ ΑΠΟ ΛΙΓΟΥΣ ΛΟΓΑΡΙΑΣΜΟΥΣ
Η Bot Sentinel μελετά τα πάντα, από το QAnon μέχρι το MAGA,
την παραπληροφόρηση για τoν COVID και την κλιματική αλλαγή.
Δεν έχουμε ξαναδεί κάτι τέτοιο.
ΧΑΡΙ, ΧΑΛΑΣΕΣ ΤΟ ΓΕΝΕΑΛΟΓΙΚΟ ΣΟΥ ΔΕΝΤΡΟ
ΕΙΣΑΙ ΜΙΑ ΚΑΚΙΑ ΣΚΡΟΦΑ ΓΙΑ ΒΙΤΡΙΝΑ
Ο ΧΑΡΙ ΝΑ ΠΕΤΑΞΕΙ ΤΟ ΣΚΟΥΠΙΔΙ ΕΚΤΟΣ
Το ενδιαφέρον σε εκείνη την αναφορά
ήταν ότι έδειξε πως μια χούφτα λογαριασμοί,
που δεν ήταν ρομπότ,
ήταν άνθρωποι με πολύ οργάνωση και εκτεταμένα δίκτυα,
και ήταν υπεύθυνοι για τη συντριπτική πλειοψηφία
της προπαγάνδας μίσους εναντίον του ζευγαριού.
Αναλύσαμε 114.000 tweet
και καθορίσαμε ότι το 70%
του περιεχομένου μίσους προερχόταν από μόλις 83 λογαριασμούς,
που έφταναν σε 17 εκατομμύρια άτομα.
Δεν ήταν η τυπική τρολιά.
ΑΓΩΝΑΣ ΓΙΑ ΤΗ ΖΩΗ ΤΗΣ ΜΕΓΚΑΝ ΠΑΛΕΥΕΙ ΓΙΑ ΤΗΝ ΙΔΙΩΤΙΚΟΤΗΤΑ
Το συντόνιζαν και μιλούσαν
για το τι θα συζητούσαν εκείνη την ημέρα ή εβδομάδα,
τι φωτογραφίες θα διέδιδαν,
στρατολογούσαν ενεργά άτομα,
τους εξηγούσαν πώς να φτιάχνουν πολλούς λογαριασμούς,
πώς να χρησιμοποιούν ιδιωτικά δίκτυα, για να κρύβεται η διεύθυνση IP τους,
για να μη διαγραφούν.
Είναι τρελό.
Τι έχει πια η Μέγκαν που τον οδήγησε να εγκαταλείψει τους αγαπημένους…
Ποια παίζει το θύμα μια ζωή;
…τον απομόνωσε.
Και αυτό το έκαναν άτομα που δεν ήταν τα τυπικά "τρολ".
Ήταν νοικοκυρές, λευκές μεσήλικες που της έκαναν συνεχώς επιθέσεις,
από το "Πίσω στην Αμερική" μέχρι το "Γιατί δεν ψοφάς;"
ΘΑ ΗΤΑΝ ΠΟΛΥ ΑΣΤΕΙΟ ΝΑ ΠΕΘΑΝΕΙ ΣΕ ΤΟΥΝΕΛ Η ΜΕΓΚΑΝ
#ΤΟΥΝΕΛ - ΒΑΣΙΛΙΚΗ ΟΙΚΟΓΕΝΕΙΑ ΣΚΟΡ 2-0
ΤΑ ΠΑΙΔΙΑ ΝΑ ΜΗΝ ΕΙΝΑΙ ΔΙΑΔΟΧΟΙ ΔΕΝ ΕΙΝΑΙ ΘΡΗΣΚΑ
Η Σαμάνθα Μαρκλ ανήκε στην ομάδα
που κοινοποιούσε ψεύτικες πληροφορίες.
Ο λογαριασμός της ανεστάλη.
Στείλαμε στο Twitter μια λίστα,
επειδή είχε 11 άλλους λογαριασμούς.
Αυτό μας σάστισε,
πώς γίνεται η ετεροθαλής αδερφή της
να ανήκει σε ομάδα μίσους;
ΣΥΜΦΩΝΑ ΜΕ ΤΟΝ ΔΙΚΗΓΟΡΟ ΤΗΣ, Ο ΛΟΓΑΡΙΑΣΜΟΣ ΤΗΣ ΔΕΝ ΑΝΕΣΤΑΛΗ
ΧΑΚΑΡΙΣΤΗΚΕ ΓΙΑ ΝΑ ΔΥΣΦΗΜΙΣΤΕΙ ΜΕ ΠΟΛΛΑΠΛΟΥΣ ΛΟΓΑΡΙΑΣΜΟΥΣ
Το πιο ανησυχητικό είναι ο αριθμός των Βρετανών δημοσιογράφων
που αλληλεπιδρούν και μεγεθύνουν το μίσος και τα ψέματα.
Είναι επικίνδυνο όταν ένα ψέμα διαδίδεται στα κοινωνικά μέσα.
Αλλά όταν το ίδιο ψέμα
υποστηρίζεται από δημοσιογράφους ή από εκδότες,
είναι ανήθικο και το θεωρώ κατάχρηση εξουσίας.
ΒΑΣΙΛΙΚΟΙ ΣΧΟΛΙΑΣΤΕΣ ΜΕΓΕΘΥΝΟΥΝ ΤΗΝ ΕΚΣΤΡΑΤΕΙΑ ΜΙΣΟΥΣ ΕΝΑΝΤΙΟΝ ΤΗΣ
Οι βασικοί λογαριασμοί μίσους
έχουν κίνητρο την αποκόμιση οικονομικών οφελών.
Αλλά οι δευτερεύοντες λογαριασμοί αφορούν το μίσος.
Αφορούν τη φυλή.
ΝΕΟ ΒΙΝΤΕΟ ΤΟΥ ΧΑΡΙ ΚΑΙ ΤΗΣ ΜΕΓΚΑΝ
ΕΟΡΤΑΣΜΟΣ ΑΦΡΙΚΑΝΙΚΗΣ ΚΟΥΛΤΟΥΡΑΣ
ΕΙΠΕ ΟΤΙ ΔΕΝ ΑΝΗΚΕΙ ΣΤΟΥΣ ΜΑΥΡΟΥΣ ΚΑΙ ΤΩΡΑ ΠΑΙΖΕΙ ΤΟ ΘΥΜΑ ΡΑΤΣΙΣΜΟΥ
Εστίαζαν κυρίως στη Μέγκαν.
Για παράδειγμα, τη συνέκριναν με μαϊμού.
Αναφέρονταν και προσβλητικοί όροι,
χρησιμοποιούσαν τη λέξη "αράπισσα" στα tweets.
ΧΡΥΣΟΘΗΡΑΣ, ΣΕΞΟΜΑΝΗΣ, ΕΓΩΙΣΤΡΙΑ, ΨΕΥΤΙΚΗ
Η σοβαρότητα αυτού που της συνέβη,
αυτού που μας συνέβη, και συνεχίζει να της συμβαίνει
πρέπει να αναγνωριστεί.
Επίσης, πρέπει ο κόσμος να καταλάβει
ότι όταν φυτεύεις έναν σπόρο μίσους,
μπορεί να αναπτυχθεί κάτι μεγάλο. Πριν λίγες μέρες,
διάβαζα το εγχειρίδιο της ομάδας ασφαλείας μας
και πέτυχα μία σελίδα για τη διαδικτυακή παρακολούθηση.
Έγραφε "Αν δείτε τέτοιο tweet,
αναφέρετέ το αμέσως στον επικεφαλής ασφαλείας".
Έλεγε
"Η Μέγκαν πρέπει να πεθάνει.
Κάποιος πρέπει να τη σκοτώσει. Μπορεί να το κάνω εγώ".
Και σκέφτηκα…
"Μάλιστα.
Αυτό κυκλοφορεί στον κόσμο.
Επειδή κάποιοι προκαλούν μίσος.
Και είμαι μαμά. Για τη ζωή μου μιλάμε".
Καταλαβαίνεις; Αυτά βλέπω και λέω
"Ενθαρρύνετε τον κόσμο να με σκοτώσει".
Δεν είναι απλώς μια φυλλάδα, δεν είναι απλώς ένα ρεπορτάζ.
Με τρομάζετε.
Και το ίδιο βράδυ πηγαινοερχόμουν στο χολ κι έλεγα
"Είμαστε ασφαλείς; Κλείδωσα; Βάλαμε συναγερμό; Είναι όλα…"
Αυτή είναι η πραγματικότητα.
"Είναι τα μωρά μου ασφαλή;"
Και για τι το δημιούργησαν όλο αυτό;
Επειδή βαριούνται ή επειδή πουλάει φύλλα,
ή νιώθουν καλύτερα για τη ζωή τους;
Αυτό που κάνουν έχει πραγματικές συνέπειες.
Και αυτό το σημείο δεν το πολυκαταλαβαίνει ο κόσμος.
"Πολύ ευγενικό εκ μέρους, φίδι, αλλά όχι, θα γευματίσω μαζί με ένα…"
Γκράφαλο!
"Γκράφαλο; Τι είναι αυτό;"
Ήταν καλό τραγούδι;
Ήταν πολύ καλό, υπέροχο.
Να το ξαναπαίξω, μαμά;
-Ναι, σ' ευχαριστώ. -Εντάξει…
Ας ξεκαθαρίσουμε τι διακυβεύεται εδώ.
Είναι ένας συμβολικός αφανισμός.
Αν μπορείς να καταστρέψεις άτομα που είναι σύμβολα κοινωνικής δικαιοσύνης,
τότε τους τρομάζεις και τους αποτρέπεις απ' το να λειτουργούν δημόσια.
Είναι σήμα στους υπόλοιπους να υποχωρήσουμε.
Όταν υποκινείς αρκετό κόσμο στην έξαψη του μίσους,
δεν είναι σαν την παροιμία "Η γλώσσα κόκαλα δεν έχει
και κόκαλα δεν τσακίζει".
Μπορεί να σε σκοτώσει. Η απειλή είναι πραγματική.
ΟΙΚΟΔΕΣΠΟΤΕΣ ΡΑΤΣΙΣΤΙΚΟΥ PODCAST ΖΗΤΗΣΑΝ ΤΗΝ ΕΥΘΑΝΑΣΙΑ ΤΟΥ ΤΡΙΧΡΟΝΟΥ ΓΙΟΥ ΤΟΥ ΧΑΡΙ
Εκπνοή.
Θυμηθείτε πως ό,τι συμβαίνει στα ΜΜΕ,
ό,τι δημιουργείται, είναι ψευδαίσθηση.
Όταν πάτε να αποδείξετε ότι είστε καλοί, ότι δεν είστε αυτοί που ισχυρίζονται,
δαγκώνετε το δόλωμα, ταΐζετε το τέρας.
Είναι ψευδαίσθηση.
Το έργο σας δεν είναι να αποδείξετε την καλοσύνη σας.
Ξέρετε ποιοι είστε. Και οι δυο.
Όποτε είστε έτοιμοι, ανοίξτε τα μάτια.
Όσο λυπηρό κι αν είναι, για να γίνει η αλλαγή,
ενίοτε πρέπει να βγει πολύς πόνος στην επιφάνεια.
Για να προχωρήσουμε στο επόμενο κεφάλαιο, πρέπει να ολοκληρώσουμε το πρώτο.
ΒΑΣΙΛΙΚΟ ΠΑΡΚΟ ΟΥΙΝΔΣΟΡ ΜΑΡΤΙΟΣ 2020
Επιστρέψαμε και οι δυο τον Μάρτιο από τον Καναδά.
ΙΔΙΩΤΙΚΗ ΕΙΣΟΔΟΣ
Ήταν η εβδομάδα αποχαιρετισμού για μας.
Ψάχναμε τόσα κουτιά,
τα βλέπαμε και λέγαμε
"Θεέ μου, η κουβέρτα που μου έλειπε, αυτό το καπέλο ήταν αστείο".
Αναπολούσαμε
και αυτό μας έδωσε την ευκαιρία
να θυμηθούμε την ιστορία αγάπης μας.
Φανταζόμασταν ότι ο Άρτσι θα τρέχει στον κήπο της αγροικίας Φρόγκμορ
κι ίσως βουτούσε στη λιμνούλα.
Αυτό ήταν το μέλλον μας και όλα άλλαξαν πολύ γρήγορα.
Ξέραμε ότι θα παίρναμε λίγο χρόνο απόστασης
από την πολύ επώδυνη εμπειρία στην οποία είχαμε κολλήσει.
Αλλά, ταυτόχρονα, ήταν πολύ λυπηρό.
Σκέφτομαι ότι συχνά, στις σχέσεις,
όταν ένας άντρας ερωτεύεται μια κοπέλα,
οι φίλοι του λένε "Θεέ μου, άλλαξε.
Δεν τον βλέπω πια, είναι πάντα μαζί της".
Και κατηγορείς την κοπέλα.
Θυμώνουν μαζί της, θεωρούν ότι αυτή τους τον στέρησε,
το ίδιο γίνεται στο χωριό, στην πόλη ή στη βασιλική οικογένεια.
Δεν θα με έβρισκε ελκυστική ή δεν θα ενδιαφερόταν για μένα,
αν δεν είχε ήδη βρει τον δρόμο του.
Οι πιο πολλοί θέλουν να κατηγορήσουν κάποιον.
Προσπαθούν να συμβιβαστούν με το πώς νιώθουν, επειδή κάτι άλλαξε,
χαλιούνται, δεν τους αρέσει.
Και τι άλλαξε;
"Όλα άλλαξαν, όταν εμφανίστηκες. Άρα, φταις".
Πρέπει να κατηγορήσουν εμένα.
Κι έτσι αποποιούνται και τις δικές τους ευθύνες.
Η τελευταία εβδομάδα ήταν…
Ήταν γλυκόπικρη.
Η Μέγκαν κι ο Χάρι απόψε χαμογελούν.
Βασιλικός αποχαιρετισμός εν όψει.
Πρώτη επιστροφή της Μέγκαν στο ΗΒ, μετά τη δραματική απόφαση του ζευγαριού
να παραιτηθούν του βασιλικού τους ρόλου.
Η εβδομάδα αποχαιρετισμού ήταν γεμάτη συνεχείς υποχρεώσεις,
τρέχαμε ασταμάτητα.
Πέντε εμφανίσεις σε πέντε μέρες.
Μέχρι εκείνη την τελευταία εβδομάδα, σπάνια έβαζα χρώμα.
Επειδή ποτέ δεν ήθελα να επισκιάσω ή να αναστατώσω κανέναν.
Απλώς προσπαθούσα να μην ξεχωρίζω.
-Αλλά εκείνη τη βδομάδα φόρεσα πολύ χρώμα. -Ναι.
Ήθελα να μοιάζω με ουράνιο τόξο.
Ήμασταν μόνοι, χωρίς την οικογένεια. Ήταν ευκαιρία να αποχωρήσουμε με στιλ.
Πολλοί απόψε μου είπατε ότι με στηρίζετε.
Να ξέρετε ότι θα σας στηρίζω για πάντα κι εγώ.
Δεν χρειαζόταν να γίνει έτσι.
Το συζητούσαμε διαρκώς.
Καθόμασταν αργά στην κουζίνα, μετά τις εμφανίσεις, και λέγαμε
"Άνετα θα το κάναμε για μια ζωή".
Σκεφτόμουν το κοινό.
"Τους ταΐζουν ψέματα για δυο χρόνια, τι θα σκέφτονται για μένα;
Θα μας μισούν".
Όχι.
Ο κόσμος μας αγκάλιασε.
Λυπόταν που θα φεύγαμε.
Κι εμείς λυπόμασταν που θα φεύγαμε.
Θα μου λείψει ο βρετανικός λαός, δεν θα μου λείψει ο βρετανικός Τύπος
και οι ακόλουθοι και τα τρολ που δημιουργούν.
Θα μου λείψει αυτή η χώρα. Το ίδιο και στη Μέγκαν.
ΗΜΕΡΑ ΚΟΙΝΟΠΟΛΙΤΕΙΑΣ 9 ΜΑΡΤΙΟΥ 2020
Από τις σπουδαιότερες βασιλικές εμφανίσεις του έτους.
Στη λειτουργία στο Αβαείο θα παρευρεθεί η βασίλισσα με τον Κάρολο και την Καμίλα,
τον Γουίλιαμ και την Κέιτ, τον Έντουαρντ και τη Σόφι,
και τον Χάρι με τη Μέγκαν,
στον τελευταίο τους επίσημο ρόλο, πριν επιστρέψουν στη Βόρεια Αμερική.
Τότε ξαναείδαμε για πρώτη φορά τα άλλα μέλη της οικογένειας,
δημόσια, στο Αβαείο του Γουέστμινστερ.
Βλέπουμε για τελευταία φορά τον δούκα και τη δούκισσα του Σάσεξ
σε εμφάνιση με τη βασίλισσα και τη βασιλική οικογένεια.
Κι αυτό είναι σημαντικό.
Ήμασταν αγχωμένοι που θα βλέπαμε την οικογένεια,
το κοινό, κάμερες, όλοι παρακολουθούσαν, ήταν σαν να συμμετέχεις σε σαπουνόπερα,
όπου όλοι οι άλλοι σε βλέπουν ως ψυχαγωγία.
Αναρωτιέσαι τι να σκέφτονται,
καθώς κρατούν τα προσχήματα.
-Ναι. -Δεδομένου του τι συνέβη στο παρασκήνιο.
Υπήρχε μεγάλη απόσταση με την οικογένειά μου.
Ήταν ενδιαφέρον, επειδή ο τρόπος με τον οποίον διαχειρίζονται κάτι
αφορά το φαίνεσθαι κι όχι το πώς νιώθεις.
Και έδειχνε ψυχρό.
Το ένιωθα και ψυχρό.
Στη λειτουργία που είδαμε, δεν ήταν καν στην πομπή.
Κι αυτό δείχνει πόσα πράγματα αλλάζουν αυτόματα.
Όταν βλέπεις την επιτυχία τους στις δημόσιες εμφανίσεις,
καταλαβαίνεις την απώλεια για τη βασιλική οικογένεια
κι επίσης, αναρωτιέσαι πώς ήταν δυνατόν
να μη βρέθηκε κάποια λύση, ώστε να παραμείνουν.
Φύγαμε από το Αβαείο κι αυτό ήταν.
Μετά τρέχαμε να προλάβω την πτήση, ήμασταν οριακά στον χρόνο,
μα ήθελα να πάω στον Άρτσι.
Ναι, πήγαμε στο παλάτι του Μπάκινγχαμ, άλλαξες.
Ξεκαρφίτσωσα το καπέλο,
έβγαλα γρήγορα το πράσινο φόρεμα.
Ντύθηκα βιαστικά για την πτήση.
Είπα τα αντίο μου.
Ήμουν συναισθηματικά φορτισμένη.
Ανεβήκαμε στο αεροπλάνο.
Και όχι ο πιλότος, αλλά ο υπεύθυνος επίβλεψης του πληρώματος
ήρθε και γονάτισε δίπλα μου κι έβγαλε το καπέλο του.
Θυμάμαι ότι τον κοίταξα και είπε
"Εκτιμούμε ό,τι κάνατε για τη χώρα μας".
Ήταν η πρώτη φορά που ένιωσα ότι κάποιος
αναγνώρισε τη θυσία.
Όχι για τη δική μου χώρα.
Γι' αυτήν τη χώρα, που δεν είναι δική μου.
Φτάσαμε στον Καναδά
και σε έναν από τους σωματοφύλακές μας, που φύλαγε χρόνια τον Χάρι,
και όλοι ήταν υπέροχοι,
κατέρρευσα πάνω του κλαίγοντας.
Του έλεγα "Προσπάθησα πολύ".
Μου λέει "Το ξέρω. Κυρία, ξέρω πως το κάνατε".
Προσπάθησα πάρα πολύ.
Κι αυτό είναι που με πληγώνει ακόμα.
Γιατί ούτε αυτό ήταν αρκετό.
Εξακολουθείς να μην ταιριάζεις.
Είναι αδύνατον ως μαύρος και Βρετανός να μη συντονιστείς συναισθηματικά,
όταν βλέπεις τη Μέγκαν να γίνεται είδωλο του θεσμού,
να γίνεται μια προσωπικότητα από την οποία περιμέναμε πολλά.
Η ανικανότητα του παλατιού να προστατέψει τη Μέγκαν
μεγέθυνε το μέγεθος της καταστροφής
διότι στο επίκεντρο του επιχειρήματος υπέρ της μοναρχίας σ' αυτήν τη χώρα
είναι η Κοινοπολιτεία.
Η Κοινοπολιτεία περιλαμβάνει κυρίως δυόμισι δις μαύρους και έγχρωμους.
Να μια γυναίκα που έμοιαζε με τους περισσότερους στην Κοινοπολιτεία
και εκείνοι κάπως, για κάποιον λόγο,
δεν βρήκαν κάποιον τρόπο για να την προστατεύσουν,
να την εκπροσωπήσουν, να της σταθούν,
να ορθώσουν ανάστημα απέναντι στα συμφέροντα,
να παλέψουν για εκείνη.
Ένα από τα μεγαλύτερα ερωτήματα της σύγχρονης Βρετανίας είναι
"Τι είδους σύμβολα και θεσμούς θέλουμε να έχουμε;
Τους συμπεριλαμβάνουν όλους; Ή συνεχίζουν την ιστορία του αποκλεισμού;"
Όταν ένα μέλος της βασιλικής οικογένειας επισκέπτεται αυτές τις χώρες,
αυτό δημιουργεί μια άβολη στιγμή για τη βρετανική κυβέρνηση.
ΖΗΤΗΣΤΕ ΣΥΓΓΝΩΜΗ
Στέλνουμε μήνυμα στη βασιλική οικογένεια, στον δούκα και τη δούκισσα του Κέιμπριτζ.
Ήρθε η ώρα της επανόρθωσης.
Η ΤΖΑΜΑΪΚΑΝΟΙ ΚΑΤΑ ΤΗΣ ΕΠΙΣΚΕΨΗΣ ΑΠΑΙΤΟΥΝ ΕΠΑΝΟΡΘΩΣΕΙΣ ΓΙΑ ΤΗ ΔΟΥΛΕΙΑ
Η ΓΡΕΝΑΔΑ ΣΕ ΡΗΞΗ ΜΕ ΤΟ ΠΑΛΑΤΙ ΑΚΥΡΩΣΗ ΕΠΙΣΚΕΨΗΣ
Υπάρχει ένα κρίσιμο σημείο, μια εναλλαγή γενεών
και μια στιγμή που τα γεγονότα συγκλίνουν.
…από σήμερα και εφεξής,
ανακηρύσσω το Μπαρμπάντος κοινοβουλευτική δημοκρατία.
Το 2021 το Μπαρμπάντος αντικατέστησε τη βασίλισσα ως επικεφαλής του κράτους.
Πλέον, είναι πιο πιθανό να ακολουθήσουν και άλλα έθνη.
59% ΚΑΤΑ 33% ΥΠΕΡ
Οι πολίτες της Τζαμάικα ζητούν εκ νέου
την κατάργηση της βασίλισσας ως αρχηγό του κράτους.
Όλοι μέσα στο σύστημα, η οικογένειά μου,
το προσωπικό, οι δημόσιες σχέσεις, όποιος κι αν είναι,
έχασαν ήδη μια τεράστια ευκαιρία με τη γυναίκα μου
και με την απήχηση που θα είχε αυτό παγκοσμίως.
Η σχέση τους έδωσε την ιδέα ότι η Βρετανία μπορεί ν' αλλάξει,
ότι τα πιο παραδοσιακά κομμάτια της Βρετανίας μπορούν να εξελιχθούν.
Η αναχώρησή τους ήταν σαν τον θάνατο ενός ονείρου.
ΜΑΡΤΙΟΣ 2020
Γεια σας. Είναι Τετάρτη.
Τετάρτη, τάδε Μαρτίου.
Τους επόμενους μήνες θα είμαστε στην πιο ευάλωτη θέση,
όταν ο Τύπος θα δημιουργήσει αναμφίβολα μια φρενίτιδα.
Βλέπετε τον δούκα του Σάσεξ να αποβιβάζεται από το αεροπλάνο.
Παραμένουν πολλά αναπάντητα ερωτήματα.
Θα έχουν βασιλική προστασία στο εξωτερικό;
Όταν γύρισα από το ΗΒ, μετά το ταξίδι του Μαρτίου,
είχαν περικυκλώσει το μέρος.
Βάρκες στο νερό, αμάξια στην είσοδο,
άτομα που προσπαθούσαν να πηδήξουν τον φράχτη για φωτογραφίες.
Δεν είχα ξαναβιώσει κάτι τέτοιο.
Μόλις είδα τον τύπο. Με κοίταξε, καθώς έμπαινα μέσα.
Η Μέγκαν με ρώτησε "Θα αφαιρέσουν την προστασία μας;"
Της είπα "αποκλείεται". Με το υπόβαθρο της Μέγκαν,
τις καταγεγραμμένες καμπάνιες μίσους,
τα ύποπτα πακέτα που στέλνονταν στα παλάτια,
συγκεκριμένα στο όνομά της ή στο δικό μου.
Μου είπε "Λες να το κάνουν;" Είπα "Όχι, αποκλείεται".
Και το έκαναν.
Στις 31 Μαρτίου θα αφαιρέσουν την προστασία μας
κι έχω λιγότερο από τρεις βδομάδες να βρω προστασία για την οικογένειά μου.
Ανησυχώ, ειλικρινά φοβάμαι για την ασφάλεια της οικογένειάς μου.
Και ξαφνικά προέκυψε
η πανδημία.
Οι αρχές λένε ότι πάνω από 400 νόσησαν…
Μόλις μαθεύτηκε η τοποθεσία μας.
Ξέραμε ότι η προστασία θα έφευγε.
Όλος ο πλανήτης ήξερε πού ήμασταν, δεν ήμασταν ασφαλείς εκεί.
Η σύζυγος του πρωθυπουργού Τζάστιν Τριντό, Σόφι,
είναι θετική στον κορονοϊό.
Θα κλείσουν τα σύνορα.
Αναμφίβολα, θα κλείσουν τα σύνορα άμεσα.
Μείνε.
Έρχεται μια στιγμή που ανησυχείς
για το τι θα γίνει μετά
συνεπώς, κάνεις ό,τι πρέπει να κάνει ένας σύζυγος και πατέρας.
Φεύγεις τρέχοντας.
Υποτιτλισμός: Κατερίνα Ζαρογιαννοπούλου Επιμέλεια: Βασίλης Σκοπελίτης